പുതുക്കാട് ടൗണിന് മാത്രമായി കെ.എസ്.ഇ.ബി ഫീഡറായി പുതുക്കാട്: ടൗണിലേക്ക് മാത്രമായി കെ.എസ്.ഇ.ബി 110 കെ.വി.സബ് സ്റ്റേഷനില് നിന്നും സ്ഥാപിച്ച 11 കെ.വി. ഫീഡര് പ്രവര്ത്തനക്ഷമമായി. കെ.കെ രാമചന്ദ്രന് എം.എല്.എ പുതിയ ഫീഡറിന്റെ ഉദ്ഘാടനം നിര്വഹിച്ചു. ഗ്രാമ പഞ്ചായത്ത് പ്രസിഡന്റ് കെ.എം ബാബുരാജ് അദ്ധ്യക്ഷനായി. വ്യാപാരികളുടെ നിരന്തര ആവശ്യമായിരുന്നു പുതുക്കാട് ടൗണിന് മാത്രമായുള്ള പ്രത്യേക ഫീഡര്. ഇലക്ട്രിക്കല് പ്രൊജക്ട് മാനേജ്മെന്റ് യൂണിറ്റ് എക്സിക്യൂട്ടിവ് എന്ജിനീയര് ടി.ആര് ഷിബു, കെ.എസ്.ഇ.ബി ചാലക്കുടി ഡിവിഷന് എക്സിക്യൂട്ടീവ് എന്ജിനീയര് സി.എസ് സുനില്, ജനപ്രതിനിധികളായ സരിത രാജേഷ്, അഡ്വ. അല്ജോ, സതി സുധീര്, സെബി കൊടിയന്, ഷാജു കാളിയങ്കര, അസി.എന്ജിനീയര് സദാശിവന് തുടങ്ങിയവര് പങ്കെടുത്തു.